Gebruikershandleiding - NG Kerk Somerset-Wes
9 Februarie 2018:
Hierdie webtuiste word tans drasties hersien,
en hierdie Gebruikershandleiding sal binnekort dienooreenkomstig gewysig word.
Die uitbreiding en instandhouding van hierdie webtuiste word gedoen deur 'n persoon wat 'n absolute leek is op hierdie gebied, en dit is dus wenslik om sekere aspekte van die webtuiste te verduidelik.
Dit word ook aanvaar dat baie lesers hiervan moontlik nie baie bedrewe is met die gebruik van webtuistes nie.
In 'n sekere sin bestaan hierdie webtuiste uit twee dele, naamlik 'n "tradisionele" webwerf met blaaie vol inligting wat redelik staties is, en dan 'n redelik dinamiese deel wat verslag doen oor gebeure en moontlik as 'n "blog" gesien kan word.
Vir die webwerf gedeelte is die skakels ("menu") bo-aan die blad hopelik redelik selfverduidelikend. Aangesien ons nog op 'n baie vroeë stadium is in ons ontwikkeling, word daar redelik gereeld nuwe blaaie hier bygevoeg. (Sien onder).
Vir die "blog"-gedeelte is daar vyf aspekte op die Tuisblad wat 'n bietjie toeligting benodig:
Die regterkantste kolom op die Tuisblad bevat inligting oor die eredienste, bybelstudie, kontakbesonderhede, en ook 'n afdeling getitel WAT GEBEUR? Laasgenoemde bevat 'n lys van maksimum 10 gebeurlikhede ("events") wat geadverteer word, in chronologiese volgorde. Deur te klik op 'n item word 'n blad met meer inligting ge-open. Al die gebeurlikhede vir die maand word op 'n almanak getoon, op die skakel WAT GEBEUR HIERDIE MAAND?
Onder die TUIS item op die skakels bo is daar skakels na hierdie blad wat u tans lees, asook na drie ander blaaie soos hieronder beskrywe. Hierdie skakels kan ook direk op die Tuis-blad (onder) geaktiveer word, en ook hier waar u lees deur te klik op die vetgedrukte, onderstreepte, gekleurde frase.
Gebruikershandleiding. Die blad wat u besig is om te lees!
Gemeentekuiers. Bevat kennisgewings van komende sosiale aktiwiteite in ons gemeente, 'n duplisering van aktiwiteite wat onder WAT GEBEUR? gelys word.
Gemeentenuus of Jongste Aktiwiteite. Hier verskyn kort beriggies, gewoonlik met fotos, van wetenswaardige gebeurtenisse soos sosiale geleenthede, spesiale uitreike, ensovoorts.
Nuutste byvoegings. Hierdie is bedoel vir die leser wat gereeld die webtuiste besoek, om hom of haar in te lig wanneer 'n nuwe blad geplaas is in die webtuiste gedeelte.
Hoofblaaie kan vanaf die keuselys ("menu") bereik word. Sommige blaaie word egter as aanhangsels beskou en kan slegs vanaf die betrokke hoofblad bereik word. Vir organisatoriese redes begin sulke aanhangsels se name met z.